b'\n_START_ARTICLE_\nProtibatni motor\n_START_PARAGRAPH_\nProtibatni motor tudi bokser (ang. flat engine ali horizontally opposed engine) je konfiguracija motorjev z notranjim zgorevanjem, pri katerem so valji (bati) name\xc5\xa1\xc4\x8deni v dveh nizih v horizontalni ravnini in se premikajo v nasprotnih smereh. Ro\xc4\x8di\xc4\x8dna (pogonska) gred je name\xc5\xa1\xc4\x8dena v sredini. Koncept je patentiral Karl Benz leta 1896 in ga poimenoval "kontra" motor._NEWLINE_Ve\xc4\x8dina te vrste motorjev je bencinskih, obstajajo pa tudi dizelski. Ni podatka, \xc4\x8de obstaja tudi dvotaktni protibatni motor._NEWLINE_Protibatne motorje se veliko uporablja v \xc5\xa1portnih letalih, kjer so v ve\xc4\x8dini primerov zra\xc4\x8dno hlajeni, medtem ko so avtomobilski protibatni motorji vodno (teko\xc4\x8dinsko) hlajeni. BMW uporablja bokser motorje tudi na motociklih._NEWLINE_Proizvajalci avtomobilov z bokser motorji so Porsche, Volkswagen, Subaru, Citro\xc3\xabn, Alfa Romeo, Honda, Toyota.'